7.pielikums
Atklāta konkursa nolikumam
ID Nr. RSU 2026/113/AK

IEPIRKUMA LĪGUMA PROJEKTS
PIRKUMA LĪGUMS Nr.__________________
Par toneru kasetņu, tinšu un drukas iekārtu piederumu iegādi

Rīgā, DOKUMENTA PARAKSTĪŠANAS DATUMS IR PĒDĒJĀ PIEVIENOTĀ DROŠA ELEKTRONISKĀ PARAKSTA UN TĀ LAIKA ZĪMOGA DATUMS

Rīgas Stradiņa universitāte (sertificēta atbilstīgi ISO 9001 standartam „Kvalitātes pārvaldības sistēmas. Prasības” un atbilstīgi LVS EN ISO 50001 standartam “Energopārvaldības sistēmas. Prasības un lietošanas norādījumi”) ____ (Amats) _____ (Vārds Uzvārds) personā, kurš rīkojas atbilstīgi ______________ (pārstāvības pamats –pilnvara, rīkojums u.c.) (turpmāk saukts – Pircējs), no vienas puses,
un
____________________ „___________________”____ (Amats) _____ (Vārds Uzvārds) personā, kurš rīkojas atbilstīgi ______________ (pārstāvības pamats – statūti, pilnvara, rīkojums u.c.) (turpmāk saukts – Pārdevējs), no otras puses (turpmāk abi kopā saukti – Puses, katrs atsevišķi Puse),
atbilstoši Rīgas Stradiņa universitātes rīkotā iepirkuma atklāta konkursa „Toneru kasetņu, tinšu un drukas iekārtu piederumu iegāde” (ID Nr. RSU 2026/113/AK) (turpmāk – Iepirkums)  rezultātiem, 
izsakot savu brīvu gribu – bez maldības, viltus vai spaidiem, noslēdz šādu pirkuma līgumu par toneru kasetņu, tinšu un drukas iekārtu piederumu iegādi (turpmāk – Līgums):
1. Līguma priekšmets
1.1. Pircējs pērk un Pārdevējs pārdod un piegādā Pircējam tonerus, kasetnes, tinti un drukas iekārtu piederumus (turpmāk – Prece), saskaņā ar Pircēja tehnisko specifikāciju (Līguma 1.pielikums) un Pārdevēja tehnisko un finanšu piedāvājumu (attiecīgi Līguma 2.un 3.pielikums).
1.2. Ņemot vērā, ka Pasūtītāja īpašumā esošais iekārtu saraksts var papildināties, kā arī dēļ neparedzamu bojājumu gadījumiem, Tehniskajā specifikācijā norādīto rezerves daļu, toneru un kārtridžu klāsts var mainīties par 15 %, (piecpadsmit procentiem), nemainot kopējo Līgumcenu. Tehniskajā specifikācijā neiekļauto rezerves daļu, toneru un kārtridžu cenas tiek atsevišķi saskaņotas ar Pasūtītāju, nemainot kopējo Līgumcenu.
1.3. Pircējs Līguma ietvaros veic pasūtījumus, atbilstoši faktiskajām vajadzībām, sasniedzamajiem rezultātiem un finanšu iespējām.
1.4. Gadījumā, ja Līguma darbības laikā ražotājs pārtrauc piedāvājumā esošās Preces ražošanu vai piegādi, par ko Pārdevējs var uzrādīt ražotāja, vai tā autorizētā pārstāvja apliecinājumu, Pārdevējs piedāvā Pircējam un Pircējs var piekrist, ka Pārdevējs piegādā līdzvērtīgu, vai labāku Preci (piemēram jaunāku modeli). Pārdevējs piekrīt, ka šādā gadījumā piegādātā Prece atbildīs visām Pircēja noteiktajām minimālajām tehniskajām specifikācijām (atbilstību šādos gadījumos nosaka, saskaņojot ar Pircēju), kā arī derīguma/garantijas termiņš nebūs mazāks. Pārdevējs garantē, ka šajā gadījumā līgumcena netiks paaugstināta un tiks ievēroti visi pārējie Līguma nosacījumi.
1.5. Pārdevējs Preces piegādi veic pats ar saviem līdzekļiem, iekārtām un citiem nepieciešamajiem resursiem, ja vien to tieši nav uzņēmies Pircējs.
1.6. Pārdevējs nodrošina, ka Līguma izpildē netiek ietvertas Krievijas Federācijas un Baltkrievijas Republikas izcelsmes preces. 
2.  Līgumcena un norēķinu kārtība
2.1. Līgumcena par Preci ir atbilstīga Pārdevēja iesniegtajam piedāvājumam un kopumā visā Līguma darbības laikā nepārsniegs EUR 80 000,00 (astoņdesmit  tūkstoši un 00 centi), bez pievienotās vērtības nodokļa (turpmāk saukts – PVN) (turpmāk – Līgumcena). Papildus Līgumcenai Pircējs maksā PVN Latvijas Republikā spēkā esošajos normatīvajos aktos noteiktajā apmērā.
2.2. Līgumcena nevar tikt paaugstināta, sakarā ar cenu pieaugumu darbspēka, nodokļu likmes, vai nodokļu un citu normatīvo aktu izmaiņām, kas stāsies spēkā Līguma darbības laikā, un jebkuriem citiem apstākļiem, kas varētu ietekmēt Līgumcenu. Līgumcena paliek nemainīga visā Līguma darbības laikā.
2.3. Līgumcenā ir iekļautas visas izmaksas, ja Līgumā attiecībā uz atsevišķām izmaksām tieši nav noteikts savādāk – Preces cena, nodokļi un nodevas (izņemot PVN), Preces piegāde, minēto aktivitāšu realizācijai nepieciešamās transporta un palīgmateriālu izmaksas, kā arī izmaksas, kas ir saistītas ar ražošanu, komplektēšanu, garantijas saistību izpildi, Preču apmaiņu, ja tāda nepieciešama u.c. izmaksas.
2.4. Ja saskaņā ar normatīvajiem aktiem turpmāk tiek grozīta PVN likme (Precei piemēro PVN), vai Pārdevējs tiek reģistrēts ar PVN apliekamo personu reģistrā (vai izslēgts no tā), Līgumcena (kā arī jebkuru Līgumā noteikto daļējo maksājumu apmērs, vai Preces atsevišķu pozīciju cena) ar PVN tiek grozīta, atbilstoši izmaiņām, bez atsevišķas Pušu vienošanās, ņemot par pamatu cenu bez PVN, kas paliek nemainīga.
2.5. Avansa maksājumi Līguma darbības laikā nav paredzēti.
2.6. Pasūtītājs samaksu par Pakalpojumu, atbilstīgi pieteiktajam un faktiski izpildītajam Pakalpojuma apjomam, veic ar pārskaitījumu uz Izpildītāja Līgumā norādīto norēķinu kontu kredītiestādē 30 (trīsdesmit) kalendāro dienu laikā pēc abpusēji parakstīta pakalpojuma nodošanas - pieņemšanas akta vai Izpildītāja izrakstīta rēķina, kas apliecina Pakalpojuma pieņemšanu – nodošanu, saņemšanas dienas. Izrakstot rēķinu tajā obligāti jānorāda Pasūtītāja Līguma numurs, datums, Pasūtītāja Līguma kontaktpersona, kā arī Izpildītāja norēķinu konts kredītiestādē, pretējā gadījumā Pasūtītājs ir tiesīgs bez soda sankciju piemērošanas, kavēt šajā punktā noteikto maksājumu termiņu. 
2.7. Pasūtītājs pieņem no Izpildītāja strukturētu elektronisku rēķinu — rēķins, kas sagatavots apmaksai, nosūtīts un saņemts strukturētā elektroniskā formātā, kas ļauj to automātiski un elektroniski apstrādāt, (Strukturēta e-rēķina datnes formāts ir XML (Extensible Markup Language). XML struktūra ir noteikta Latvijas nacionālajā standartā, un tai jāatbilst PEPPOL BIS Billing 3.0 specifikācijai). Sagatavoto rēķinu Izpildītājs nosūta uz RSU e-adresi EINVOICE@90000013771, pievienojot digitālo rēķinu (ar pielikumiem vai citiem darījumu apliecinošiem dokumentiem, piem. PNA) arī lasāmā formātā (PDF). Vienlaicīgi ar rēķinu Izpildītājs iesniedz Pasūtītājam abpusēji parakstītu Pakalpojuma pieņemšanas – nodošanas aktu.
2.8. Maksājums uzskatāms par veiktu ar dienu, kad Pasūtītājs ir pārskaitījis naudas summu uz Izpildītāja norādīto norēķinu kontu kredītiestādē. Norēķinu konts var tikt mainīts tikai uz Izpildītāja iesniegtas un apstiprinātas informācijas pamata, Pusēm slēdzot rakstisku vienošanos par grozījumiem Līgumā.
2.9. Ja Līgumā noteikto maksājumu veikšanas brīdī pastāv kāda Izpildītāja parāda saistība pret Pasūtītāju, kas izriet no šī Līguma nosacījumu neizpildes, Pasūtītājs ir tiesīgs to vienpusēji ieskaitīt, veicot norēķinus.
3. Preces pasūtīšana, piegāde un pieņemšana - nodošana
3.1. Pārdevējs Preces piegādi Pircējam veic ne vēlāk kā  5 (piecu)  darba dienu laikā no pasūtījuma veikšanas dienas vai Liepājā. Par pasūtījuma izdarīšanas brīdi ir uzskatāms Pircēja elektronisks (e-pastā, Pārdevēja e-vidē), vai rakstisks pieprasījums Preces iegādei no domēna adreses rsu.lv Līgumā norādītajai Pārdevēja kontaktpersonai.
3.2. Pircējs Līguma ietvaros veic pasūtījumus, atbilstoši faktiskajām vajadzībām, sasniedzamajiem rezultātiem un finanšu iespējām.
3.3. Preces piegādes vieta: Rīgas valstspilsētas administratīvā teritorija un Liepāja valstspilsētas administratīvā teritorija (precīza piegādes vieta un laiks tiks savstarpēji saskaņots, veicot pasūtījumu).
3.4. Vienlaicīgi ar Preci Pārdevējs nodod Pircējam visu Preces pavadošo dokumentāciju, izpilddokumentāciju (ar tulkojumu latviešu valodā) un garantijas/preču derīguma dokumentāciju, ja tāda konkrētajai Precei ir paredzēta.
3.5. Precei jābūt jaunai, nelietotai, pilnībā funkcionējošā stāvoklī, neatvērtā iepakojumā, atbilstošai Tehniskajai specifikācijai, ar iespēju identificēt Preci. Prece nevar būt atradusies demonstrācijā.
3.6. Pēc Preces piegādes, Pircējam tiek atvēlētas 5 (piecas) darba dienas Preces atbilstības Līguma nosacījumiem izvērtēšanai.
3.7. [bookmark: _Ref348433135]Preces piegāde tiek uzskatīta par pabeigtu, kad Pārdevējs ir veicis visas Līgumā noteiktās saistības kvalitatīvi un pilnā apjomā, un nodevis Preci Pārdevējam, ko apliecina Pušu parakstīts pieņemšanas – nodošanas akts, vai, ja Pircējs akceptē, Pārdevēja izrakstīts rēķins, kas apliecina Preces pieņemšanu – nodošanu. 
3.8. Preces piegāde, ja Pircējs to akceptē, var tikt sadalīta pa posmiem, atbilstoši veicamajiem uzdevumiem un sasniedzamajiem rezultātiem, kas tiek fiksēts Preces pieņemšanas – nodošanas ietvaros. 
3.9. Ja Preces pieņemšanas – nodošanas ietvaros tiek konstatētas kādas neatbilstības (defekts, iztrūkums, nepilnvērtīga funkcionēšana, atvērts iepakojums, Prece atradusies demonstrācijā u.c.), tās tiek fiksētas pieņemšanas – nodošanas  aktā, par ko Pircējs paziņo Pārdevējam 5 (piecu) darba dienu laikā no attiecīgās Preces neatbilstības konstatēšanas dienas. Pārdevējam neatbilstības jānovērš, bez papildus samaksas, ar Pircēju saskaņotā termiņā, bet ne vēlāk kā 7 (septiņu) darba dienu laikā  pēc paziņojuma par Preces neatbilstību saņemšanas dienas. 
3.10. Ja Preces pieņemšanas – nodošanas aktā uzskaitītās Preces neatbilstības radušās Pārdevēja  darbības, vai bezdarbības rezultātā, izdevumus Preces neatbilstību novēršanai pilnā apmērā sedz Pārdevējs.
3.11. Jautājumi par Preces atbilstību Līguma noteikumiem tiek risināti Pusēm savstarpēji vienojoties. Ja vienoties neizdodas, Puses ir tiesīgas pieaicināt ekspertu 30 (trīsdesmit) dienu laikā no Preces piegādes neatbilstības konstatēšanas dienas. Eksperta pieaicināšanas izmaksas nedrīkst pārsniegt spēkā esošā Valsts tiesu ekspertīžu biroja maksas pakalpojumu cenrāža izmaksas uz brīdi, kad eksperts tiek pieaicināts.
3.12. Ja eksperta slēdziens apstiprina par pamatotu vienas Puses viedokli, otra Puse ne tikai novērš attiecīgos trūkumus, bet arī sedz eksperta pieaicināšanas izmaksas Pušu vienošanās rezultātā noteiktā termiņā un kārtībā. Ja Puses nepanāk vienošanos 30 (trīsdesmit) dienu laikā, izmaksas tiek segtas atbilstoši kreditora rēķinam.
4. Pārdevēja saistības
4.1. Pārdevējs apņemas veikt savlaicīgu un kvalitatīvu Preces piegādi Pircēja pārstāvja klātbūtnē Līgumā noteiktajos termiņos un kārtībā, iepriekš savstarpēji saskaņojot konkrētu Preces piegādes laiku un vietu. 
4.2. Pārdevējs garantē, ka Prece ir atbilstoša Pircēja izvirzītajām prasībām, Pircēja pasūtījumam, Pārdevēja piedāvājumam un Līguma nosacījumiem.
4.3. Pārdevējs apņemas pieņemt atpakaļ Preci gadījumā, ja tā neatbilst Līguma prasībām, atgriežot Pircējam veikto samaksu, vai sedzot Pircējam nodarītos zaudējumus.
4.4. Ja Pircējs izbeidz Līgumu sakarā ar to, ka Pārdevējs nepilda savas saistības, atbilstoši Līguma nosacījumiem, Pārdevējam ir pienākums Pircēja noteiktajā termiņā atgriezt Pircēja veikto samaksu (ja tāda ir veikta). Ja Pircējs šādā gadījumā ir jau saņēmis Preci, vai vismaz tās daļu un vēlas to atzīt par pieņemamu, ir noformējams atbilstošs pieņemšanas – nodošanas akts un veicama samaksa (vai attiecīgi atgriežama), atbilstoši Preces apjoma vērtībai.
4.5. Pārdevējam nav tiesību nodot Līguma, vai tā daļas izpildi trešajām personām, izņemot gadījumus, ja Pārdevēju aizstāj ar citu atbilstoši komerctiesību jomas normatīvo aktu noteikumiem par komersantu reorganizāciju un uzņēmumu pāreju.
4.6. Pārdevējs apņemas nekavējoties, bet ne vēlāk kā 3 (trīs) darba dienu laikā rakstveidā informēt Pircēju, ja Līguma izpildes laikā: 
4.6.1. tiesā tiek ierosināta Pārdevēja maksātnespējas vai tiesiskās aizsardzības (ārpustiesas tiesiskās aizsardzības) procesa lieta, vai tiek pieņemts lēmums par Pārdevēja likvidācijas procesa uzsākšanu; 
4.6.2. Pārdevēja saimnieciskā darbība tiek apturēta;
4.6.3. Pārdevējs tiek reģistrēts ar PVN apliekamo personu reģistrā vai izslēgts no tā (atsūtot Pircējam apliecības kopiju);
4.6.4. [bookmark: _Hlk231820625]Pārdevējam tiek piemērotas vai uz Līgumu ir attiecināmas - attiecīgās starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, tajā skaitā, ja Pircējam par tām kļuvis zināms Līguma darbības laikā neatkarīgi no tā, kad tās tika piemērotas. 
4.7. Pārdevējs papildus minētajām saistībām apņemas: 
4.7.1. Pircēja telpās un teritorijā ievērot Pircēja iekšējās kārtības un ugunsdrošības noteikumus un darba režīmu, ievērot darba aizsardzības, ugunsdrošības instrukcijas, normatīvos aktus, kas regulē šādu darbu veikšanu, kā arī uzņemas pilnu atbildību par minēto iekšējo un ārējo normatīvo aktu pārkāpumiem un to izraisītām sekām; 
4.7.2. pilnā apmērā segt Pircējam no Līguma izrietošo zaudējumu atlīdzināšanas un citu Pārdevēja maksājuma saistību administrēšanas un piedziņas izdevumus, kādi Pircējam rodas Pārdevēja darbības vai bezdarbības rezultātā;
4.7.3. nekavējoties pēc Pircēja pieprasījuma saņemšanas iesniegt ar Līguma izpildi saistīto informāciju (pārskatu).
4.8. Pārdevējam jāpiegādā Prece, atbilstoši garantijas, vai derīguma termiņa un ražotāja noteiktajām Preces transportēšanas prasībām. Ja Pārdevējs piegādā Preci neatbilstošu garantijas, vai derīguma termiņam un ražotāja noteiktajām transportēšanas prasībām, Pircējs šo Preci nepieņem. Nepieciešamības gadījumā, pēc Pircēja pieprasījuma, Pārdevējam ir jāuzrāda attiecīga dokumentācija par ražotāja transportēšanas prasību ievērošanu Preču piegādes procesā (atbilstoši preces specifikai, ievērojot speciālos noteikumus attiecībā uz preces piegādi noteiktā temperatūrā, vidē, vielā, iepakojumā utt.).
4.9. Līguma izpildē iesaistītā personāla vai apakšuzņēmēju nomaiņa un jauna personāla vai apakšuzņēmēju piesaiste, ja tādi ir piesaistīti, tiek veikta, atbilstoši Publisko iepirkumu likuma (turpmāk - PIL) 62.panta tiesiskajam regulējumam.
4.10. Apakšuzņēmējus vai personālu, uz kuru iespējām Iepirkumā Pārdevējs balstījies, lai apliecinātu savas kvalifikācijas atbilstību Iepirkumā noteiktajām prasībām, drīkst nomainīt tikai ar Pircēja rakstveida piekrišanu.
4.11. Pircējs pieņem lēmumu atļaut vai atteikt Pārdevēja personāla vai apakšuzņēmēju nomaiņu un jauna personāla vai apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar PIL 62.panta noteikumiem.
4.12. Atbilstoši PIL 63.panta ceturtajā daļā noteiktajam (ja attiecināms), ja Pārdevējs piesaista apakšuzņēmējus, tam uzsākot Līguma izpildi, jāiesniedz iesaistīto apakšuzņēmēju  sarakstu, kurā norāda apakšuzņēmēja nosaukumu, kontaktinformāciju un to pārstāvēttiesīgo personu, ciktāl minētā informācija ir zināma. Sarakstā norāda arī apakšuzņēmēju apakšuzņēmējus. Līguma izpildes laikā Pārdevējs paziņo Pircējam par jebkurām minētās informācijas izmaiņām, kā arī papildina sarakstu ar informāciju par apakšuzņēmēju, kas tiek vēlāk iesaistīts Līguma izpildē.
4.13. Gadījumā, ja Līguma izpildes laikā (ja attiecināms) tiek nomainīts apakšuzņēmējs vai tiek iesaistīts jauns apakšuzņēmējs vai arī šādu apakšuzņēmēju apakšuzņēmējs, kuri atbilst PIL 63.panta trešās daļas izpratnē un kuru veicamo darbu apjoms pārsniedz 10% no kopējās Līgumcenas, izslēgšanas nosacījumu pārbaude tiks veikta atbilstoši PIL 42.panta noteikumiem  uz to datumu, kad Pircējs no Pārdevēja ir saņēmis lūgumu veikt apakšuzņēmēja nomaiņu vai jauna apakšuzņēmēja piesaisti.
4.14. Pārdevējs Līguma izpildē iesaista personālu un/vai apakšuzņēmējus, uz kuru iespējām Iepirkumā balstījies, saskaņā ar  Līguma izpildē iesaistīto speciālistu sarakstu ________________ (norāda pēc nepieciešamības).
5. Pircēja saistības
5.1. Pircējs apņemas savlaicīgi veikt Līguma nosacījumiem un pasūtījumam atbilstošas Pārdevēja piegādātās Preces pieņemšanu. 
5.2. Pircējs apņemas veikt samaksu par kvalitatīvu, Līguma nosacījumiem un veiktajam pasūtījumam atbilstošu Preci Līgumā noteiktajos termiņos un kārtībā.
5.3. Pircējs apņemas, ciktāl tas ir atkarīgs no Pircēja, Pārdevējam nodrošināt pienācīgus apstākļus Preces piegādei.
5.4. Pircējs ir tiesīgs izvirzīt pretenziju Pārdevējam, vai atteikties no Preces pieņemšanas un/vai Preces pieņemšanas – nodošanas akta parakstīšanas, ja Precei ir novērojami bojājumi, vai citi trūkumi. 
5.5. Pircējam ir tiesības nodot ar Līgumu saistīto informāciju tā izpildes kontrolē iesaistītajām institūcijām saskaņā ar normatīvajiem aktiem vai citiem noslēgtajiem līgumiem, kā arī tiesības no Līguma izrietošo maksājumu piedziņu, vai visu prasījumu nodot (cedēt) trešajām personām. 
6. Konfidencialitāte un fizisko personu datu aizsardzība
6.1. Visa informācija, ko kāda no Pusēm sniedz otrai Līguma izpildes laikā, vai arī tā atklājas, pildot Līguma saistības, kā arī jebkura šīs informācijas daļa, tai skaitā, bet ne tikai informācija par otras Puses darbību, biznesa procesiem/funkcijām, finanšu stāvokli, darbinieku darba samaksu, tehnoloģijām, tai skaitā rakstiska, mutiska, datu formā uzglabāta, audio - vizuāla un jebkurā citā veidā uzglabāta informācija tiek prezumēta par konfidenciālu. Šaubu gadījumā Līdzēji precizē attiecīgās informācijas statusu.
6.2. Pusēm nav tiesību izpaust konfidenciālu informāciju trešajām personām, bez otras Puses rakstiskas piekrišanas. Pusēm ar vislielāko rūpību un uzmanību ir jārūpējas par konfidenciālās informācijas drošību un aizsardzību. Pienākums neizpaust konfidenciālu informāciju ir spēkā arī pēc Līguma darbības beigām, kā arī pēc pirmstermiņa līgumattiecību pārtraukšanas.
6.3. Pušu pienākums ir nodrošināt, ka tās amatpersonas, darbinieki, konsultanti un citas atbilstošas personas, kuras izmantos otras Puses konfidenciālo informāciju, saņems un izmantos to vienīgi Līguma izpildes nodrošināšanai un tikai nepieciešamajā apjomā, kā arī uzņemsies un ievēros vismaz tādas pašas konfidencialitātes saistības, kādas Pusēm ir noteiktas ar Līgumu.
6.4. Pienākums ievērot konfidencialitāti neattiecas uz informāciju, kura ir jāatklāj normatīvajos aktos noteiktajām personām šajos aktos noteiktos gadījumos, apjomā un kārtībā.
6.5. Ja Līguma ietvaros tiek iegūti dokumenti, vai informācija, kas satur, vai var saturēt fizisko personu datus, Puses ir tiesīgas apstrādāt no otras Puses iegūtos datus tikai ar mērķi nodrošināt Līgumā noteikto saistību izpildi, ievērojot spēkā esošajos normatīvajos aktos noteiktās prasības Datu apstrādei un aizsardzībai, tajā skaitā, Eiropas parlamenta un padomes regulu (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula). Puse, kura nodod otrai Pusei fizisko personu datus apstrādei, atbild par attiecīgo datu subjektu personas datu apstrādes tiesiskā pamata nodrošināšanu, un īsteno atbilstošus tehniskos un organizatoriskos pasākumus fizisko personu datu aizsardzībai.
7. Pušu mantiskā atbildība
7.1. [bookmark: _Hlk103031450]Puses, saskaņā ar Civillikumu, ir pilnībā atbildīgas par otrai Pusei vai trešajām personām nodarītiem tiešiem zaudējumiem, kas radušies Līgumā, tā pielikumos noteikto pienākumu neizpildes, nepilnīgas izpildes vai normatīvo aktu noteikumu pārkāpumu rezultātā.
7.2. Ja Puses kādu no Līguma izrietošajām saistībām izpilda nepienācīgi vai neizpilda noteiktajā laikā (termiņā),  vainīgā Puse par katru no pārkāpumiem maksā otrai Pusei:
7.2.1. līgumsodu 0,5% apmērā no laikā neizpildītās saistības summas par katru nokavēto dienu, bet ne vairāk kā 10% (desmit procentus) no Līgumcenas bez PVN, ja saistība izsakāma summā;
7.2.2. līgumsodu 0,5% apmērā no neizpildītās saistības summas par katru nokavēto dienu, bet ne vairāk kā 10% (desmit procentus) no Līgumcenas bez PVN, ja saistība nav izsakāma summā.
7.3. Ja Puses pārkāpj Līgumā  noteiktās konfidenciālas informācijas neizpaušanas saistības, kas ir radījis, vai reāli var radīt kaitējumu otrai Pusei, vai ar to saistītiem subjektiem, vainīgā Puse, pēc otras Puses pieprasījuma maksā līgumsodu 1000,00 EUR (viens tūkstotis euro, 00 centi) apmērā par katru atsevišķu šādu pārkāpuma gadījumu, kā arī sedz radītos zaudējumus.
7.4. Ja Pakalpojumu laikā tiek konstatēta personas datu noplūde no Pasūtītāja pārziņā esošām sistēmām, kas ir radījis vai reāli var radīt kaitējumu Pasūtītājam vai datu subjektiem, un tā ir radusies Izpildītāja neuzmanības vai ļaunprātīgas rīcības rezultātā, Izpildītājs ir atbildīgs par nodarītajiem zaudējumiem gan Pasūtītājam, gan trešajām personām, kā arī maksā Pasūtītājam līgumsodu 2000,00 EUR (divi tūkstoši euro un 00 centi) apmērā.
7.5. Gadījumā, ja Pasūtītājs piemēro Izpildītājam līgumsodu, samaksas par Pakalpojumu samazinājumu, vai jebkuru citu maksājumu, tad Pasūtītājam, rakstveidā brīdinot Izpildītāju, ir tiesības ieturēt līgumsodu vai jebkuru citu maksājumu no Izpildītāja rēķinā norādītās samaksas par Pakalpojumu. 
7.6. Gadījumā, ja Pusēm, atbilstoši Līguma noteikumiem jāmaksā līgumsods, tā apmaksa tiek veikta 15 (piecpadsmit) darba dienu laikā pēc attiecīgas pretenzijas un līgumsoda rēķina saņemšanas.
7.7. Līgumsoda samaksa neatbrīvo Puses no turpmākas saistību izpildes, ja vien Puses konkrētā gadījumā nevienojas savādāk. 
7.8. [bookmark: _Hlk103031706]Puse tiek atbrīvota no atbildības par pilnīgu vai daļēju Līgumā un tā Pielikumā paredzēto saistību neizpildi, ja šāda neizpilde notikusi nepārvaramas varas apstākļu iestāšanās rezultātā pēc Līguma spēkā stāšanās dienas, kuru nebija iespējams ne paredzēt, ne novērst.
8. Preces kvalitātes prasības un garantijas termiņa nosacījumi
8.1. Preces kvalitātei pilnībā jāatbilst Pircēja izvirzītajām minimālajām prasībām un tehniskajiem parametriem, kas detalizēti norādīti tehniskajā specifikācijā.
8.2. Preces garantijas termiņš ir ne mazāks kā 12 (divpadsmit) mēneši no Preces pieņemšanas - nodošanas dienas, saskaņā ar Pārdevēja piedāvājumu (gadījumā, ja Pārdevēja piedāvājumā ir norādīts garāks Preces garantijas termiņš, šajā punktā tas tiek norādīts, ja piedāvājumā nav norādīts – Pārdevējs nodrošina minimālo Preču garantijas termiņu – 12 (divpadsmit) mēneši). Pārdevējs iesniedz un saskaņo ar Pircēju garantijas noteikumus, kuru ietvaros garantijas saistības nodrošināmas uz visām preces vienībām, izņemot tādas, kas dabiski nolietojas, piemēram, uzpildītā tonera tinte u.tml.
8.3. Pircējs Preces garantijas laikā Preci uzglabā un lieto atbilstoši Preces lietošanas instrukcijai, uzglabāšanas un kopšanas noteikumiem.
8.4. Pārdevējs apņemas nodrošināt Preces bezmaksas apkalpošanu visā garantijas termiņa periodā, izņemot, ja bojājums radies nepareizas ekspluatācijas rezultātā (un Pircējs ticis informēts par pareizu ekspluatāciju). Pārdevējs nodrošina kvalificēta darbinieka ierašanos diennakts laikā no defektu (jebkādu) pieteikšanas brīža un defektu novēršanu 5 (piecu) darba dienu laikā no pieteikšanas brīža. Termiņa pagarināšana var notikt, saskaņojot ar Pircēju. 
8.5. Garantijas termiņa laikā Pārdevējs ne vēlāk kā 3 (trīs) darba dienu laikā no Pircēja rakstveida pretenzijas (e-pasta / faksa) nosūtīšanas dienas, ierodas Preces atrašanās vietā, sastāda aktu un novērš defektus, kas atklāti un radušies Precei pēc Preces pavadzīmes abpusējas parakstīšanas vai Preci, kurai konstatēti defekti, apmaina pret jaunu, kvalitatīvu un Līguma noteikumiem atbilstoši Preci vai atmaksā tās vērtību, ja Preci nav iespējams apmainīt. Pircējs par pretenzijas nosūtīšanu informē Pārdevēju telefoniski.
8.6. Pārdevējam nav pienākums apmainīt nekvalitatīvo Preci, ja tā zaudējusi kvalitāti tāpēc, ka Pircējs nav ievērojis Preces lietošanas instrukciju, uzglabāšanas un kopšanas noteikumus.
9. Nepārvarama vara un neparedzēti apstākļi
9.1. Puses tiek atbrīvotas no atbildības par Līguma saistību nepildīšanu nepārvaramas varas, vai ārkārtēju apstākļu dēļ, kurus attiecīgā puse (vai abas puses) nevarēja ne paredzēt, ne novērst, ne ietekmēt un par kuru rašanos puses nav atbildīgas, izņemot Līgumā noteiktos gadījumus. Par šādiem apstākļiem atzīstamas stihiskas nelaimes, kara darbība, blokāde, civiliedzīvotāju nemieri, streiki, sakaru un kredītiestāžu darbība.
9.2. Katra no Pusēm, kuru Līguma ietvaros ietekmē nepārvaramas varas apstākļi, nekavējoties par to informē otru Pusi.
9.3. Ja kāda no Pusēm, kuras rīcību ietekmē nepārvarama vara, bez objektīva iemesla neinformē otru Pusi par nepārvaramas varas apstākļu iestāšanos 5 (piecu) darbdienu laikā, attiecīgā Puse netiek atbrīvota no Līguma saistību izpildes.
9.4. Ja nepārvaramas varas apstākļi turpinās ilgāk nekā 30 (trīsdesmit) kalendāra dienas, Puses kopīgi risina jautājumu par Līguma turpmāko izpildi vai izbeigšanu. Līguma izbeigšanas gadījumā, kuras pamats ir nepārvarama vara, nevienai no Pusēm nav tiesību prasīt zaudējumu atlīdzību.
9.5. Neparedzēti apstākļi – Līgumā un/ vai Piedāvājumā neparedzēti darbi, vai citi objektīvi iemesli, kas nav atkarīgi no Pārdevēja un tiek konstatēti Līguma izpildes gaitā, Pusēm sastādot aktu. Aktu noformē Pārdevējs.
9.6. Ja neparedzēti apstākļi ietekmē Līguma izpildes termiņu, Pārdevējs 5 (piecu) darba dienu laikā no akta sastādīšanas iesniedz savus priekšlikumus par izmaiņām Līguma izpildes termiņā.
9.7. Pircējs 5 (piecu) darba dienu laikā pieņem lēmumu par Pārdevēja priekšlikumiem attiecībā uz izmaiņām Līguma izpildes termiņā, par ko Puses sastāda papildus vienošanos.
10. Līguma darbības termiņš, grozījumu izdarīšana un Līguma izbeigšana
10. [bookmark: _Hlk57633111]Līgums stājas spēkā tā abpusējas parakstīšanas dienā un ir spēkā 24 (divdesmit četrus) mēnešus, vai līdz kopējā pasūtījumu summa iepirkuma līguma ietvaros sasniegs 80 000,00 EUR (astoņdesmit  tūkstoši euro un 00 centi), bez PVN (ieskaitot papildus produktu iegādi) atkarībā no tā, kurš nosacījums iestāsies pirmais.
10. Ja 24 (divdesmit četru) mēnešu laikā no Līguma spēkā stāšanās dienas Līguma summa nav apgūta, Puses ir tiesīgas pagarināt Līguma darbības termiņu uz 12 (divpadsmit) mēnešiem, nepārsniedzot Līguma summu.
10.2. [bookmark: _GoBack]Pircējs ir tiesīgs vienpusēji izbeigt Līgumu, par to rakstveidā paziņojot Pārdevējam 10 (desmit) darba dienas iepriekš, neatlīdzinot tādējādi radušos izdevumus un/ vai zaudējumus, ja: 
10.2.1. Pārdevējs nav ievērojis Līgumā noteikto Preces piegādes termiņu; 
10.2.2. Pārdevējs piegādājis Līguma prasībām neatbilstošu, vai nekvalitatīvu Preci, par ko ir sastādīts akts par konstatētajiem trūkumiem; 
10.2.3. Pārdevējs neizpilda kādu citu no Līguma saistībām, un pat pēc brīdinājuma saņemšanas, turpina to nepildīt, vai pieļauj pārkāpuma atkārtošanos; 
10.2.4. Pārdevējs atkārtoti nepilda garantijas termiņa saistības;
10.2.5. ja Preces lietošanas laikā, bet ne vēlāk kā 10 (desmit) kalendāro dienu laikā kopš Preces pieņemšanas, tiek konstatēta Preces neatbilstība Līguma nosacījumiem.
10.2.6. ja tiesā tiek ierosināta Pārdevēja maksātnespējas, vai tiesiskās aizsardzības (ārpustiesas tiesiskās aizsardzības) procesa lieta, vai pieņemts lēmums par Pārdevēja likvidācijas procesa uzsākšanu; 
10.2.7. ja Pārdevēja saimnieciskā darbība ir apturēta ilgāk par 2 (divām) nedēļām;
10.2.8. Pārdevējam aprēķināto līgumsodu apmērs sasniedzis 10 % (desmit procenti) no kopējās Līgumcenas.
10.3. Pārdevējs ir tiesīgs vienpusēji izbeigt Līgumu, par to rakstveidā paziņojot Pircējam 10 (desmit) darba dienas iepriekš, neatlīdzinot tādējādi radušos izdevumus un/ vai zaudējumus, ja: 
10.3.1. Pircējs vismaz 2 (divas) reizes nav ievērojis Līgumā noteikto Preces apmaksas termiņu, un Pārdevējs ir informējis Pircēju par rēķina apmaksas kavējumu, bet Pircējs to nav novērsis Pārdevēja noteiktajā termiņā;
10.3.2. Pircējam aprēķināto līgumsodu apmērs sasniedzis 10 % (desmit procenti) no kopējās Līgumcenas;
10.3.3. Pircējs neizpilda kādu citu no Līguma saistībām, un pat pēc brīdinājuma saņemšanas, turpina to nepildīt, vai pieļauj pārkāpuma atkārtošanos.
10.4. Līgums tiek izbeigts nekavējoties, bez iepriekšēja rakstiska brīdinājuma un neatlīdzinot tādējādi radušos izdevumus un/ vai zaudējumus, ja Pusēm tiek noteiktas vai uz Līgumu ir attiecināmas – attiecīgās starptautiskās vai nacionālās sankcijas, vai būtiskas un kapitāla tirgus intereses ietekmējošas ES vai Ziemeļatlantijas līguma organizācijas dalībvalsts noteiktās sankcijas.
10.5. Ja Pārdevējs tiek pakļauts sankcijām un neizpilda Līguma 4.6.4.punktā noteiktās saistības, Pircējam pret Pārdevēju ir maksājuma atprasīšanas tiesība par laika periodu no sankciju spēkā stāšanās dienas līdz Līguma izbeigšanas dienai.
10.6. Puses ir tiesīgas vienpusēji izbeigt Līgumu, vai atlikt Līguma izpildi, bez sankciju piemērošanas, gadījumā, ja tas pamatots ar valsts, pašvaldības, vai augstākstāvošu iestāžu un institūciju izdotajiem normatīvajiem aktiem, vai pārvaldes lēmumiem.
10.7. Nebūtiskas izmaiņas Līgumā var tikt izdarītas vienīgi pēc abu Pušu rakstiskas vienošanās, kas ar to abpusējas parakstīšanas dienu kļūst par Līguma neatņemamu sastāvdaļu. Ja Puses nevar vienoties, paliek spēkā iepriekšējie Līguma noteikumi. 
10.8. Būtiskas izmaiņas Līgumā ir pieļaujamas tikai  PIL 61.pantā noteiktajos gadījumos un kārtībā:
10.8.1. iestājoties jebkādiem apstākļiem, kas atbilst jebkuriem no PIL 61.panta otrajā un trešajā daļā minētajiem priekšnoteikumiem; 
10.8.2. grozījumi var attiekties uz jebkuriem Līguma noteikumiem, tajā skaitā, bet ne tikai tehnisko prasību saturā un apjomos, uz izmaiņām termiņos u.c. Līguma noteikumiem, ja izmaiņām par pamatu ir jauni, objektīvi apstākļi, kas radušies pēc Līguma noslēgšanas, Līguma izpildes laikā, un, kas Līguma slēgšanas brīdī nepastāvēja vai nebija saprātīgi un precīzi prognozējami; 
10.8.3. grozījumu apjoms ir neierobežots, ciktāl PIL attiecībā par konkrētiem grozījumiem nenosaka savādāk. Puse, kura iniciē izmaiņas, iesniedz otrai Pusei rakstveidā pamatojošu iesniegumu, pēc kā Puses lemj par izmaiņu pieļaujamību. Jebkurā gadījumā izmaiņas stājas spēkā tikai pēc abpusējas rakstveida vienošanās.
11. Citi noteikumi
11.1. Kā atbildīgo un pilnvaroto personu par Līguma izpildi, Preces pieņemšanu, iespējamo papildinājumu vai izmaiņu saskaņošanu (izņemot Līguma grozījumu parakstīšanu) no Pircēja puses Pircējs nosaka ____________ (Vārds Uzvārds), tālr. ____________, e-pasta adrese: ____________, un no Pārdevēja puses Pārdevējs nosaka ____________ (Vārds Uzvārds), tālr. ____________, e-pasta adrese: ____________, izmaiņu personālsastāvā gadījumā vienpusēji rakstiski informējot otru Pusi.
11.2. Dokumenti, ziņas vai cita korespondence, kas ierakstītā pasta sūtījumā nosūtīta uz Līgumā norādīto Puses adresi, uzskatāma par paziņotu 7. (septītajā) dienā pēc sūtījuma nodošanas pasta iestādē, savukārt, ja tā nosūtīta elektroniski uz Pušu norādītajām elektronisko pastu adresēm, parakstīta ar drošu elektronisko parakstu un satur laika zīmogu, tad uzskatāma par paziņotu 2 (otrajā) dienā pēc nosūtīšanas.
11.3. Puses strīdus risina savstarpēju sarunu ceļā. Ja šādā veidā 30 (trīsdesmit) kalendāro dienu laikā vienošanos panākt nav iespējams, Puses strīdu risina atbilstīgi Latvijas Republikā spēkā esošajiem normatīvajiem aktiem.
11.4. Ja rodas strīds par Līguma saistību saturu, Līguma noteikumu interpretācijā Puses piemēro Iepirkuma noteikumus un Pārdevēja iesniegto piedāvājumu. 
11.5. Ja kādai no Pusēm (t.sk. Pārdevēja apakšuzņēmējam) tiek mainīts juridiskais statuss, amatpersonu paraksta tiesības vai kāds no Līgumā minētajiem Puses rekvizītiem, telefona, faksa numurs, e-pasta adrese, biroja pasta adrese u.c., tad Puse nekavējoties rakstiski paziņo par to otrai Pusei. Ja Puse neizpilda šo noteikumu, uzskatāms, ka otra Puse ir pilnībā izpildījusi savas saistības, lietojot Līgumā norādīto informāciju. Šis noteikums attiecas arī uz Līgumā minētajiem Pušu pārstāvjiem un to rekvizītiem.
11.6. Līgums ir parakstīts elektroniski, latviešu valodā uz _ (_____) lapām. Līgumam tā noslēgšanas dienā ir šādi pielikumi: (norāda pēc nepieciešamības) 
11.6.1. 1.pielikums „Tehniskā specifikācija
11.6.2. 2.pielikums Tehniskais piedāvājums;
11.6.3. 3.pielikums Finanšu piedāvājums.

12. Pušu rekvizīti un paraksti
	Pircējs:
Rīgas Stradiņa universitāte
Reģ. Nr. 90000013771
Adrese:
Dzirciema iela 16, Rīga, LV-1007
Banka: A/S “_______________”
SWIFT: ________________
Konts: ____________________
(norāda atbilstoši nepieciešamībai)

Amats
Vārds Uzvārds
(norāda atbilstoši nepieciešamībai)

__________________________
 (paraksts)
	Pārdevējs: 
___ „________________”
Reģ.Nr. ________________
Adrese:
Banka: A/S “_______________”
SWIFT: ________________
Konts: ____________________



Amats
Vārds Uzvārds
(norāda atbilstoši nepieciešamībai)

__________________________
(paraksts)

